Η συμβολή των «ομάδων συνάντησης» στην καλλιέργεια αξιών για την Εκπαίδευση της Αειφορίας
Creators: name: Κατσάνου, Αγγελική Δημητρίου
Publisher: name: Aristotle University of Thessaloniki
Year: 2022
Subjects: Αειφορία
Βιωματική μάθηση
Αξίες
Sustainability
Experiential learning
Values

description: Στην ανθρωπόκαινο εποχή που διάγουμε, οικονομικές, κοινωνικές και περιβαλλοντικές προκλήσεις βρίσκονται σε ιδιαίτερη όξυνση σε παγκόσμια κλίμακα, με αποτέλεσμα να γεννιούνται βαθύτατοι προβληματισμοί σχετικά με το κατά πόσο η εκπαίδευση μπορεί να διαδραματίσει θεμελιώδη ρόλο για την άμβλυνσή τους. Χωρίς βέβαια να αμφισβητείται ο σημαντικός ρόλος της γνώσης, οι παραπάνω προκλήσεις του «οικουμενικού χωριού» κάνουν πολλούς να διερωτώνται μήπως είναι καιρός η εκπαίδευση να δώσει περισσότερη σημασία -από ότι έδινε μέχρι τώρα- στην ανάπτυξη των δεξιοτήτων και αξιών, οι οποίες αποτελούν τον κεντρικό άξονα για την ανάπτυξη βιώσιμων, αειφόρων κοινωνιών. Έτσι, με τη βιωματική εκπαίδευση να δύναται να αλλάξει στάσεις και συμπεριφορές ατόμων, η παρούσα μελέτη εξετάζει τη συμβολή της ανθρωπιστικής θεωρίας αυτοπραγμάτωσης του Carl Rogers στην καλλιέργεια αξιών που πρεσβεύει η αειφορία. Συγκεκριμένα, στο πρώτο μέρος, το θεωρητικό, πραγματοποιείται βιβλιογραφική έρευνα όπου αναδεικνύεται η πολυπλοκότητα των συστημάτων αξιών, παρουσιάζονται προσεγγίσεις της μάθησης στο πλαίσιο της παλαιάς, της νέας και της σύγχρονης παιδαγωγικής, με την τελευταία να συνδέεται με τις αρχές και τις αξίες της Εκπαίδευσης για την αειφορία. Αναπτύσσεται επίσης η θεωρία αυτοπραγμάτωσης του Carl Rogers, οι θέσεις της οποίας αποτελούν τη βάση των βιωματικών εργαστηρίων, όπου εστιάζει η παρούσα έρευνα. Τα ευρήματα της βιβλιογραφικής έρευνας αποκαλύπτουν ότι η ιδιαίτερη φύση των αξιών και διάφοροι εξωγενείς παράγοντες αποτρέπουν την υιοθέτηση ενός μονόπλευρου και άκαμπτου διδακτικού μοντέλου για την ανάδυση ανθρωπιστικών αξιών, χρήσιμων για την επίτευξη της βιωσιμότητας. Στη συνέχεια ακολουθείται ποιοτική έρευνα για τη θεματική ανάλυση των δεδομένων που συλλέγονται από τα προσωπικά ημερολόγια φοιτητών, οι οποίοι συμμετείχαν σε βιωματικά εργαστήρια του μεταπτυχιακού προγράμματος «Εκπαίδευση για την Αειφορία-Επιστήμες της Αγωγής». Ενθαρρυντική είναι η διαπίστωση ότι αξίες που διαποτίζουν την αειφορία ταυτίζονται με τις αξίες που αναδύθηκαν από τα ημερολόγια των συμμετεχόντων της έρευνας. Έτσι, το ενδιαφέρον της συγκεκριμένης έρευνας καθίσταται προφανές, αφού συμβάλλει στον διάλογο που αναπτύσσεται σήμερα γύρω από τα βιωματικά εργαστήρια, τα οποία μπορούν να αποτελέσουν έναν σημαντικό κρίκο για την καλλιέργεια μιας αειφόρου οπτικής και δράσης, όπως επιτάσσουν οι σύγχρονες συνθήκες και η αξία της ανθρώπινης ανάπτυξης.
description: In the Anthropocene era that we live economic, social and environmental challenges have vehemently raised globally and as a result profound concerns have come to the fore relating to how education can play a significant role to attenuate them. Without questioning the important role of knowledge, the above challenges raise concerns and make lot of people think that it’s high time education paid more attention to the cultivation of human values and skills, which are of paramount importance for the existence of sustainable societies. Considering the power of the experiential learning to change attitudes and behaviors, this thesis analyzes the contribution of Carl Rogers’ Self-Actualization Theory to the cultivation of values that sustainable development stands for. More specifically, the first part, the theoretical one, the literature review on the complexity of the value system is presented, the approaches of learning of the old, new and contemporary pedagogy are pointed out, where ultimately the core values of the latter coincide with the ones of sustainability. Carl Rogers’ Self-Actualization Theory is expounded, as it is the base of the experiential workshops on which this research is focused on. The literature review findings show that the unique quality of the values and various exogenous factors do not allow the adoption of a one-sided and inflexible teaching method in order for human values to be radiated outward. The second part includes the qualitative research, where data have been gathered from the students’ who participated in the experiential workshops personal diaries. All students followed the postgraduate programme «Education for Sustainability». The method that is used to examine the data is thematic analysis. Encouraging is the ascertainment that values which sustainability requires in order to be achieved correctly are related with the ones emerging from the students’ personal diaries. Therefore, the interesting point of view of this thesis becomes evident, since it contributes to the dialogue that takes place about the experiential workshops and how they can play a crucial role to the cultivation of a sustainable perspective and action, as modern times and the value of human development require.